UGARTE ZUBIZARRETA (EH Bildu, 2019-02-08):
Beno, zehapen prozeduraren zioak dioena da: "Que había gente que iba detrás de la Compañía Jaizkibel, que no adoptaba el aspecto y apariencia propia del desfile, y que nadie hizo nada para evitarlo, y que incluso alguno animaba a este tipo de actos".
Hori da santzioaren funtsa edo. Zer gertatu zen? Kale Nagusian, Jaizkibel Konpainiak atzetik jende bat eraman zuela, izan ere, ezin zuen beste inondik atera. Kale Nagusitik ateratzeko, debekua zeukaten eta ezin zuten beste toki batzuetatik atera, ze koloredun zapiak zeramatzaten pertsonek ezin zuten ondoan dagoen denda kalera pasa.
Beraz, egoera izan zen nolabait ere bazegoela itxiera bat, eta itxiera horretatik ateratzeko, jendeak atzetik joan behar zuela.
Badut susmoa, zigor hauek ezarri direla nolabait ere ekiparazio bat egiteko. Biktimario eta biktimen arteko ekiparazio bat egiteko eta jende honek, esaten duena zehapen prozedura horretan hain zuzen ere, jende honen ondorioz egon zirela egon zen jauria guzti hori, garrasika, eta intsultoka, kamarak botatzen eta jendeari inkluso bere lan periodistikoa egiten eragozten.
Eta badut susmoa, Jaurlaritzak baduela lehen aipatu dizudan bezala, nolabaiteko ekiparazioa egiteko beharra. Hau da, jende horrek jokaera erabat antidemokratiko eta jokaera erabat oztopatzaile eta inkluso deliktiboa duen jende horrek, neska gazte horiek, eta beraien amak eta beraien lagunak eta urtero-urtero espektakulu botxornoso hori ematera joaten diren jende horri, nolabait ere konpentsatu behar zitzaion eta konpentsatzeko, besteak jarri ziren.
Eta biktimarioak eta biktimak toki berean jartzea oso-oso arriskutsua da. Eta biktimarioen jarrerak probokatzen dituztela esatea, oso arriskutsua da, ze logika juridiko berdinarekin, hainbat eta hainbat epailek justifikatzen dute, minigonak eramaten dituzten neskak, bortxatuak izateko probokatzen ari direla. Eta logika juridiko berdinarekin, ari da aplikatzen Eusko Jaurlaritza isun hauek Jaizkibel Konpainiakoei.
Eta badut susmoa Jaurlaritzak ez daukala behar duen ausardia politikoa, eta ez daukala behar duen kapazitatea, gai honi behin betikoz, aipatu duzun bezala 96tik, urtero-urtero errepikatzen den arazo honi irtenbide bat bilatzeko, inolako borondaterik.
Eta oso tristea iruditzen zait Jaurlaritzak pauso bat ematea, aurten eman duen bezala, Mozal Legearen aplikazioarekin, aurrera pauso bat ematea, eta zer eta guztiak...
...pauso bat ematea, aurten eman duen bezala Mozal Legearen aplikazioarekin aurrerapauso bat ematea, eta zer eta guztiak berdin tratatuak izatea.
Eta iruditzen zait lotsagarria dela, iruditzen zait zuen partetik beste jarrera bat beharko genukeela.
Eta nire buruari egiten diodan galdera da, begira, Oñatin urtero-urtero irailean haurren danborrada bat egoten da, bai? Haurren danborrada bat egoten da eta hainbat eta hainbat gurasok badute ohitura danborrada horren atzetik joateko inolako mozorrorik gabe. Horiei ere isunak jarri beharko dizkiegu? Haurren danborrada ere zigortu beharko dugu?
Logika juridiko horretan sartuko gara herri guztietan txaranga baten edo Danborrada baten atzetik doazen pertsonek eragin ditzaketen edozein motatako nahasteen aurrean? Hori izango da Jaurlaritzak erabiliko duen errezeta gai honi behin betirako soluzioa bilatzeko?